
ISLAM - MACONNERIE.!)
Koe margi noe palinter djaman kiwari
dina golongan oemat Islam rea noe la¬
lebet kana roepi2 elmoe sareng i'tikad
kajaning: Theosofie, maconnerie sareng
sanes-sanesna, toer bersikep dina ka-Is¬
laman, koe emoetan, moedah-moedahan
aja faedahna, oepami di dieu njangga¬
keun pamandangan, jen oemat Islam teu¬
tiasa lebet ka dieu, ka ditoe, loeak leok
ngagem doea i'tikad, margi i'tikad Islam
mah katjida exclusiefna (ngalagenana
red.).
Babakoena dina bagbagan kaacheratan,
kapertjaan Islam teu sami sareng elmoe
kabatinan noe sanes-sanes.
Kapengker dina „Al-Moe'min" ping 1
Juni 1936 pribados parantos ngalebetan
karangan: „Theosofie sanes Islam", ajeu¬
na, bade njanggakeun pamandangan:
Islam teu tiasa ngarangkep
sareng maconnerie.
Padoman Islam kasebat dina kalimah
sjahadat. Kalimah kahidji disebatna „sja¬
hadat Taohid", anoe pasti sarta tetep,
kalimah kadoea disebatna „sjahadat Ro¬
soel", anoe robah-robah noemoetkeun noe¬
djadi Rosoel dina sadjaman-sadjamanna.
Oemat Islam, ngawoengkoel manoetan
ka Kdj. Nabi Moehammad s.a.w. Saha2
noe manoetan ka Kdj. Nabi Moehammad
s.a.w., teu tiasa tjoendoek sareng nga¬
djoengdjoenan ka pangkat oelama ata¬
napi pangkat alim golongan - golongan
sanes2 kajaning meester-meester atanapi
Grootmeester dina maconnerie.
Dina agama Islam diwadjibkeun ngen¬
dahkeun ka nabi2 sareng ka rosoel2 noe¬
sanes, sareng diwadjibkeun ngendahkeun
kana sanes2 agama atanapi i'tikad, asal
oelah lebet sanes agama atanapi sanes
i'tikad. Djadi agama Islam ngan saoe¬
koer marentah kana ngendahkeun bae,
kana sanes2 agama sareng sanes2 i'tikad
teh, moeng njegah kana ngalebetanana,
margi sanes-sanesna deui, sanes alesan,
sanes haloean, sareng sanes toedjoean.
Agama Islam ngandoeng opat elmoe:
elmoe Sjara (foeroe), elmoe Oesoel
(akoid), elmoe Tasawwoef sareng elmoe
Maripat.
Elmoe Sjara ngandoeng hoekoem2, noe¬
disebat „Hoekoem Taklifi" (perdoe, soe¬
nat, haram, makroeh, wenang) sareng
Vrijmetselarij atanapi koe oerang lem¬
boer Bandoeng disebatna teh „Koem¬
poelan-Roemah-Setan". Red.


hidji-hidjina bagian ngandoeng deui 5
hoekoem (sarat, sabab, mane, saheh sa¬
reng batil, noe disebat hoekoem wad-i).
Dina sagala amal ibadah djeung atjina
sagala pagawean noe patali sareng ma¬
sarakat, oemat Islam kabeungkeut koe
ieu hoekoem2 sareng koe „amar ma'roef,
nahi moenkar"; anoe mawi oemat Islam
teu tiasa nganggo sanes ageman.
Bab ngadjalankeun kamanoesaan dina
hiroep koemboeh oemat Islam, noemoet¬
keun padoman Tasawwoef, koe margi
dina agama Islam parantos lengkep atoe¬
ran pikeun kaoetamian hiroep, di doenja
sareng di acherat.
Ajeuna bade njarioskeun pangaweroeh
saeutik-eutikeun tina maconnerie, leu
noe bade ditjarioskeun pamendak priba¬
dos kenging moeloengan tina boekoe2
bab njarioskeun eta elmoe, kajaning
boekoe2 karangan Boediman, Prof. Bol¬
land, Mr. André de la Porte sareng sa¬
nes-sanesna. Doepi anggota-anggotana
mah teu kinten pageuhna sareng rikipna,
tara kersa tjatjarios bab maconnerie,
soemawonten papadoean atanapi njari¬
oskeun rasiah-rasiahna mah, margi aja
dina anggapan, maconnerie teh hidji
(sadjatining) elmoe anoe saloehoereun
„sadjoemblahna elmoe", djadi teu per¬
nah dibanding - banding sareng sanes2
elmoe.
Maconnerie sanes agama, margi teu¬
ngandoeng atoeran adab-adaban ka Goes¬
ti Kang Maha Soetji, moeng kenging
oge disebat hidji dirigama sapertos
Theosofie, hartosna: agama pikeun loe¬
mampah di ieu alam. Toedjoean elmoe
maconnerie teu kinten saena; pokona
toedjoean kasebat dina ieu leuze: „Liefde,
Kracht en Schoonheid".
Koe margi eta maconnerie teh hidji
elmoe (leer) anoe noedjoe kana kaaloe¬
san, kalemesan, kabersihan (schoonheid),
kana kategoehan, kasantosaan (kracht),
kana katjintaan sareng welas asih (liefde).
Doepi agama Islam mah, nja Godsdienst,
nja leer ongkoh. Sareng kasaean dina
maconnerie, parantos aja salebeting Islam.
Maconnerie hidji elmoe kadoenjaan
„to", anoe ditoedjoe kasalametan, kalak¬
sanaan (succes), kamoeljaan, kamandjoe¬
ran, kasantosaan sareng kaagoengan di
doenja.
Salamet laksana, moelja, santosa,
agoeng koe tanaga, „boedi pakerti" ka¬
daek, karadjinan diri sorangan. Djadi
diri sorangan noe didamel zwaartepunt,
sanes deui sareng Islam. Menggah dina


Radja Solo.
Bedja-bedja parantos disebarkeun
ka mana-mana, jen „Pangeran
Hangabehi" poetra Soesoenan
soeargi noe pangbarepna diangkat
kana ngagadang Karaton Solo nga¬
gentos noe djadi rama.
Kdj. Goepernoer Solo geus nampi
parentah ti Batawi, andjeunna koe¬
doe ngabadamikeun kontrak per¬
djangdjian anjar reudjeung Kandjeng
Soenan noe anjar diangkat.
Diistrenanana kira2 dina boelan
Mei.


Islam mah noe didamel zwaartepunt teh
kaagoengan Toehan, noemoetkeun dalil:
„Innalloha 'ala koelli sjai-ien Qodier“
sareng: „Wa anna ila robbikal moenta¬
ha". Teu aja hidji barang anoe kaloear
tina Qoedrat Irodat Toehan, sareng sa¬
gala-gala balik ka Toehan.
„La haola wala goewwata illa billah"
Teu aja anoe ngabogaan kakoeawatan
(kasantosaan), lian ti Goesti Kang Maha
Soetji.
Bagian ageng dina Islam, bagbagan
kaacheratan noemoetkeun dalil: „Addoen¬
ja mazro'atoel achiroti" sareng „Addoen¬
ja matijjatoel Moe'minien"
Dina agama Islam, kadoenjaan teu ke¬
nging dipisahkeun tina kaacheratan, anoe
mawi aja ieu doa: „Robbana atina fid¬
doen-ja hasanatan, wafilachiroti hasana¬
tan, wagina 'adabannar".
Djalma noe beriman Islam, teu tiasa
ngobogaan sanes kapertjajaan lian ti
noe kasebat dina „Arkanoel lman". Sa¬
reng teu tiasa lesot tina „Arkanoel Islam".
leu „Arkanoel Iman" sareng „Arkanoel
Islam", teu kenging dirangkep-rangkep
sareng sanes-sanes padoman (richtlijnen)
atanapi sanes kapertjajaan atanapi i'tikad
(overtuiging).
Doepi pangatoeran maconnerie mah,
teu ngalarang kana lebetna oemat Islam.
Namoeng djalaran agama Islam sareng
maconnerie sanes-sanesna deui i'tikadna
sareng atoeran-atoeranana, menggah pi¬
keun oemat Islam mah henteu diwe¬
nangkeun lebet maconnerie, atanapi sanes2
leer. Oepami aja tea mah oemat Islam
lebet maconnerie, sala-sawiosna bae, Is¬
lamna atanapi maconna henteu toelen,


16 Maart 1939 th. ka VIII.


AL-MOE'MIN No. 11.


pagina 2


margi toelen doeanana mah teu tiasa.
Toelen emas, henteu tiasa ngahidji
sareng toelen perak, ibaratna. Koe margi
eta agama Islam, teu wenang di¬
tjandoeng.
Noe toemerap ka oemat Islam noe¬
lebet maconnerie sapertos kieu:
1. Noemoetkeun kapertjaan Islam per¬
tjaja kana gandjaran sareng siksaan ache¬
rat, macon teu pertjaja kana gan¬
djaran sareng siksaan acherat.*)
2. Oemat Islam manoetan sareng nga¬
djoengdjoenan ka Kdj. Nabi Moehammad
s.a.w., macon henteu.*)
3. Oemat Islam kabeungkeut koe hoe¬
koem-hoekoem sareng koe „amar ma'¬
roef, nahi moenkar" macon henteu.*)
4. Dina maconnerie teu aja poedji,
tafabet sareng moedjidjat. Sareng roepis
deui pisan perbedaan auteurs Islam sa¬
reng maconnerie.*)
5. Oemat Islam hiroepna ngalakonan
sjahadat, magon henteu. Enz. Enz.*)
Sakieu bae, pikeun saajeunaeun mah,
oepami perloe bade disamboeng deui.
TJIPTA RASA.
Atoeh oepami kieu mah, koe Islam
tangtos ditjap „koefoer". Red.


Pihatoer ti Redactie.
Kateda, kasoehoen, kalingga-moerda.
Karangan anoe saroepi kieu pisan, noe¬
bakal ngahatoerkeun timbangan ka soeg¬
ri kaom intelektoeil anoe sok midoea
Islam teh.
Noe djadi angen2 sareng pangarep-
ngarep ahli-ahli Al-Moe'min, teu aja sa¬
nes, soepados soegri noe bade ngalebe¬
tan pakempelan saroepi kitoe, moegi
kersa maladjar heula ageman koe an¬
djeun, toeloej dibanding-banding, men¬
tjog henteuna atanapi ngalanggar hen¬
teuna i'tikod Islam, bilih matak goegoen
ka-Islamanana.
Paneda ka linggih djrg. Tjipta¬
Rasa: moegi ngersakeun ngerepan, ma¬
sihan pangdeudeul noe saroepi kitoe
teh, margi karaos boetoehna koe noe¬
penting eusi karanganana sareng pen¬
ting pangarangna.


Sadjarah idjtihad djeung
moedjtahid.


Samboengan A. M. no. 9.


SD. MAALIK BIN ANAS R. A.
de, all 8 en 
„Moal aja djalma noe koemawani
ngaiftaa satoengtoeng Maalik
masih aja di kota Madinah.
leu pamanggoel agama sok katelah oge¬
„lmam Daril-Hidjroh" panoengtoen kota
Madinah, sarehna di kota Madinah teh
dina waktos harita mah, teu aja hidji
djalma noe langkoeng alim sareng


langkoeng oeninga tina hal elmoe fakih
ti manan lmam. Maalik, dongkap ka aja
paribasa noe eusina saperti noe diserat
dina moto ieu seratan.
Dibabarkeunana ieu pamanggoel dina
taoen 95 tina Hidjroh. Pakoelitanana
bodas, dedeganana djangkoeng gede,
mastakana gede toer botak. Ramboetna
noe parantos bodas tara dipoelas, diantep
sina tjawoekwoek ngalap panganggo
Imam Ali,
Anggoanana salamina netjis toer beresih
tara kersa nganggo anggoan noe kotor
djeung teu rapih potonganana, sabab
pamendakna anggoan teh, gam¬
barna bathin.
Andjeunna meh salamina kagoengan
abdas, sareng satoengtoeng di Madinah
tara pisan toetoenggangan, ngahormat
kana djasad K. Rosoel noe dipendem di
dinja.
Tara pisan andjeunna tinggal: ka¬
Masdjid, ngiring pasaran, ngalajad noe¬
gering sareng noe sanesna deui noe di¬
parentah koe sjara. Ka saban cholafaa
djeung ka noe lianna ngahormat samis¬
tina sjara.
Dina hidji waktos Cholifah Al-Mahdi
ramana Bg. Haroen-Arrosjid, soemping
ka Madinah, masihan artos doea reboe¬
Djeneh ka Imam Maalik. Teu koengsi
lami ti harita torodjol soemping oetoesan
Cholifah, noe djenengan Arrabi' ngemban
timbalan soepaja Imam Maalik ngiring
Cholifah ka kota Bagdad.
Saoer Imam Maalik ka eta Oetoesan :
„Bedjakeun koe maneh ka Kdj. Radja,
jen artos paparin teh aja keneh teu atjan
tjotjeng."
Dina hidji waktos andjeunna lebet ka¬
Cholifah Abi Dja'far Al-Mansoer; sakabeh
pangagoeng nagara katoet menak-menak
Bani Hasjim pada njarioem panangan
andjeunna, moeng Imam Maalik bae noe¬
henteu teh.
Tina hal kaalimanana parantos diara¬
koe koe sakoemna para Oelama noe¬
araja dina djaman harita, malah saoer
Jahja bin Moein:
ll als de dia di moeit de
....
42 
N SENEN 19
S
„Maalik teh, tjitjiren tina kaka¬
wasaan G. Alloh noe ditembong¬
keun ka para machloekna, hidji Imam
noe tara narima Hadis salian noe¬
soheh."
Saoer Imam Sjafe'ie
cho 9 Mas dilege djal 3 
„Lamoen maneh kadatangan Ha¬
dis ti Maalik, maneh koedoe per¬
tjaja, oelah mangmang deui."


KONGKOER AMAL MA'ROEF.
Ti awit dinten ieu pisan Directie A.M.
ngadamel kongkoer Amal Ma¬
roef, kanggo saoemoemna para ah¬
lina soegri noe tjinta, noe welas noe
asih deudeuh sareng tineung ka A.M.
Pipahlaeunana moal dikelas- kelas,
moal diwidji - widji, asal njoemponan
bae kana katetepanana, rata ..
... sadajana kenging pahla atanapi
gandjaran anoe sami noemoet¬
keun sakapalajna.
Demi noe bakal nampi pahla teh
nja eta anoe kenging kongkoerna:
A. Saha2 noe jasa sareng kersa
maparin langganan Al-Moe min seu¬
eurna limaan (lima abonnes anjar) di¬
hatoeranan hidji kitab.
B. Soegri noe maparin 10 abonnes,
kenging pahla 2 kitab; 15 abonnes,
kenging 3 kitab sareng saterasna, noe¬
moetkeun titikelanana bae.
Doepi kitab-kitabna nja eta sakoer
noe diitjal sareng kenging pesen ka¬
Administratie A M., sapertos: Minhadj
kahidji, kadoea, kitab hikmatna Islam,
panoetan agoeng, pahlawan Islam sa¬
reng noe sanesna.
Enggal, enggal, tjoemponan sake¬
dahna
Hormat pangabaktosna,
Directie A. M.


Salamina sok teroes terang, tara sieun
djatoh merek; noe oeninga diwaler, noe¬
teu oeninga disebatkeun teu oeninga bae,
Dina hidji waktos aja hidji djalma
datang ka andjeunna naroskeun hidji
masalah, tapi walon andjeunna ka eta
djalma „Teu terang."
Omong si eta djalma: „Djoeragan!
abdi teh djaoeh didjoeg-djoeg, anggang
diteang, taja sanes noe dimaksad salian
ti bade naroskeun tina eta masalah ka¬
gamparan, moeng ajeuna bet diwaler
koe „teu terang" atoeh naon noe kedah
ditjarioskeun koe sim abdi ka para ahli
abdi di rorompok" Saoer Imam Maalik:
„Bedjakeun bae jen kaoela „teu terang".
Tina kategoehan iman I. Maalik pa¬
rantos tembong kalawan terang, nja eta
dina nalika andjeunna ditaros koe sa¬
lasahidji Cholifah Banil Abbas: „Naha
Qoer'an teh machloek atawa lain?"
Doepi waleranana soelaja djeung pa¬
mendak Cholifah, nja eta machloek.
Koe margi kitoe I. Maalik teh ditiba¬
nan hoekoem rangket koe Cholifah, nepi
ka koelit poendakna lalesotan. Nanging
sanaos kitoe oge, I. Maalik tetep dina
kajakinanana.
Koe ieu hoekoeman djenengan I. Maa¬
lik sanes toeroen, moeng kalah ka beu¬
ki woewoeh seungit bae, malah pang¬
rangket teh lir saibarat hidji bintang noe¬
mapaesan salira andjeunna.
Dina taoen 192 H. ieu pamanggoel Is¬
lam moelih ka rohmatoelloh di kota Ma¬
dinah, dipendemna di Al-Baqi'.
22 
T. J.
Teraskeuneun.

PATAROSAN.


Mohon diterangkan dengan katrangan
jang tjoekoep lengkap sebagai nas-nas
dan dalil2nja, agar soepaja bisa memberi
mamfaat kapada saja dan kapada seka¬
lian pembatja2 A.M. enz. amin, amin, amin.
1 Bagemana hoekoemnja orang jang
sapeh mempoenjai istri lebih dari pada
satoe? Kalau tidak boleh bagemana hoe¬
koemnja Kodi jang menikahkan? Dan
orang bagaimana jang dinamakan sapeh?
2 A poenja istri baroe abis (brenti)
dari pada nipas, sabeloemnja didoehoel
das) teroes ditjeraikan; Bagai¬
mana idahnja dan hoekoemnja?
3 Orang kapir dateng ka romahnja
Zaid, akan masoek Islam, djika si Zaid
maoe nikah sama dia: Apakah si Zaid
wadjib noeroetken permintaannja si kapir?
(wadjib mengawin?).
4. Orang perempoean tiada katamtoean
nasabnja (dida) datang ka Kodi
minta dikawinken sama 1 orang jang hina
kerdjaannja. Apakah itoe Kodi wadjib
menikahkennja?
Wassalam,
poen Tohir Abonne 1867.
* * *
PATAROSAN.
Abonne 1867.
a. Ari noe sapeh kenging gadoeh
bodjo leuwih ti hidji?
b. Moen teu kenging, koemaha
hoekoemna Kodi anoe nikah¬
keunana?
c.
Noe koemaha anoe diseboet
sapeh teh:


WALONAN.


a. Pikeun anoe sapeh, soemawonten
gadoeh bodjo doea-tiloe, hidji oge teu
sah, lamoen teu kalawan idin walina.
Ari kalawan idin walina mah teu aja
halanganana, saperti noe kaoengel dina
kitab Takrieb katja 401 sisi Badjoeri
djoez I.


b mens de tels


Hartina: „Noe sapeh teh sah nikahna,
tapi koedoe kalawan idin walina."
Djadi, lamoen anoe sapeh datang so¬
rangan ka Kodi menta dikawinkeun, eta
teu kenging.
b. Kodi anoe nikahkeunana tangtos
bae doraka, haram.
c. Ngaran sapeh teh, noemoetkeun noe¬
kaoengel dina Tagrieb:


A Bali a


Hartina: „Ngaran sapeh teh nja eta noe¬
sok ngamoebadirkeun kana hartana."
Ari ngamoebadirkeun diterangkeun deui
dina Badjoeri:


aslaan de e tjil es pe
Hartina: „Ngamoebadirkeun teh nja eta
sok mitjeunan doeit atawa make
doeit lain kana koedoena, dipake
ka noe teu mangfa'at doenja acherat
Sok dipake ka noe haram oge sa¬
perti: nginoem arak atawa djinah,
harta teh diseboetna dimoebadir¬
keun."
Nja kitoe deui, lamoen toekang dagang
sok ngaroegikeun daganganana, anging
lamoen dina hatena niat sidekah, eta
mah henteu.
Djelema anoe resep kana kadaharan
koedoe sing sarwa ngeunah, pakean koe¬
doe sing sarwa aloes, tapi milih anoe
halal, eta mah lain sapeh, lain ngamoe¬
badirkeun.
Djadi pendekna djelema sapeh teh
djelema awoentah, toekang mitjeunan
doeit teu poegoeh, teu njalah kana doeit
rasa maneh loba, teu hese ngalana, teu
pilih halal-haram, mangpa'at teu mang¬
pa'at, djangdji resep, djangdji poeas bae.
Tah djelema kitoe, moenggoeh sjara
djoeal beulina oge, atawa bebereanana
henteu sah, dianggap saperti boedak ata¬
wa anoe teu boga pikiran bae.
M. a.
* * *
2. A. gadoeh bodjo ngadjoeroe, ba¬
rang geus saat ngagetihna (la), teu
koengsi doechoel, toeloej ditolak, eta
koemaha iddahna.
DJAWAB:
Awewe anoe ditolak bada hed atawa
bada nifas eta iddahna tiloe kali soetji.
Ari teu wathi dina memeh ditolak, eta
kedahna kitoe, soepaja iddahna teu pan¬
djang teuing, bisi toeloej reuneuh.
Tolak anoe ditibakeun bada wathi
diseboetkeun tolak bid'ah, hoekoemna
haram.


5


.


kedja
jekte de z


 ) ap lgak sebe
 
„Ngaran tolak bid'ah anoe haram
teh nja eta nibakeun tolak dina keur
waktoe hed, kotoran (al-) ata¬
wa dina waktoe keur soetji anoe
dikoeleman.
Djadi lamoen rek nolak teh, oelah
boeroe-boeroe, koedoe sabar, toenggoean
sina njorang hed heula, sina geus
soetji deui ti dinja sarta oelah dikoe¬
leman deui, tepi ka diragragan tolak tea.

„Lamoen hail (anoe teu keur reu¬
neuh), anoe sok kotoran, eta id¬
dahna teh tiloe goeroe hartina tiloe
soetjian."
Ngaran goeroe (soetji) teh nja eta
beresih antara hed djeung hed atawa
hed djeung nifas.
M. a.
* * *
3. Aja kafir datang ka si Djaed, rek
aboes Islam, lamoen si Djaed daek nga¬
win ka manehna; koemaha si Djaed wa¬
djib ngawin ka eta kapir, soepaja aboes
Islam tea?
DJAWAB:
Lamoen aja djelema (kapir) njarita ha¬
jang aboes Islam ka oerang, wadjib ha¬
rita keneh koe oerang dititah atawa
ditoengtoen matja sjahadat:
31 jang lala di doela di di di Sol ogen
teroes bere njaho hartina jen: Koedoe
pertjaja, naek sjaksi, jen saenja-enjana
teu aja Pangeran lian Alloh, djeung
njaksian, jen saenja-enjana Kg. Nabi
Moehammad eta oetoesan (piwarangan)
Alloh. Oelah ditanja pandjang, oelah
diengkekeun deui, oelah dititah koedoe
ka Kijai, koedoe ka Kaoem atawa koe¬
doe ka Panghoeloe, hartina oelah di¬
engkekeun deui. Ka Kaoem atawa di¬
soenatan mah, keun bae heula.
Lamoen geus daekeun matja kitoe,
kakara bawa tjarita pandjang.
Ari eta mah perkara menta dikawin,
koemaha oerangna, koemaha awewena,
ari nja kolot baketoet tambah soewing
mah, moal saroea djeung sabalikna, bisi
goedjroed djeung oerang goah deuih
ongkoh.
Djadi, hal ngawin teu wadjib koe¬
lantaran aja noe menta Islam.
Tapi, lamoen di oerang longsong, le¬
ngoh, katimbang piislaheun, ari kaajaan
awewena tjotjog mah, tangtoe bae hade.
Hade djeung wadjib eta teu saroea.
* * *
4. Awewe oerang manjang-moenjoeng,
anoe teu poegoeh oesoel-asalna, teu te¬
rang indoeng-bapana, toeloej datang ka¬
Kodi menta ditikahkeun ka djelema noe¬
hina, koemaha Kodi wadjib ngawinkeu¬
nana?
DJAWAB.
Kodi mah oelah roesoeh2 nikahkeun
anoe menta dikawinkeun, tapi koedoe
dipariksa pandjang heula, bisi diahir aja
boentoetna, bisi awewe anoe minggat ti
salakina, bisi kitoena teh akoe-akoean
woengkoel, dj. s. I.
Ari geus asak papajan mah, jen enja
awewe lengoh anoe teu aja kakaitanana,
teu aja walina, nja Hakim tea bagianana.
Lamoen teu ditikahkeun, meureun ngan¬
tep sina djinah. Kantenan bae Kodi wa¬
djib ngoeroeskeunana, ngawinkeunana.
Doemeh salakina hina, eta teu aja ha¬
langanana, ari soeka pada soeka mah.
Wassalam,
M. a.

Samboengan A. M. No. 10.
(Nadruk verboden).


Sanggeus poepoes Sd. Aboebakar, di¬
ganti koe Sd. Oemar, sarta gelaranana
„Cholifatoe Cholifati Rosoelillah" (wa¬
wakilna wakil - Kdj. Rosoel). Tapi koe¬
sabab eta gelaran katjida teuing pan¬
djangna, nja dipondokkeun diganti koe¬
tetelahan „Amiril-Moe'minin" noe pihar¬
tieunana kira2 „pamingpin para Moe¬
minin"
Eta pingpinan pamarentah diseboetna
„al-chilafah" atawa „imrotoel-Moe'minin"
atawa „imarotoel-Moe'minin" atawa „al¬
imamatoel-oedzma". Ari noe njepengna
sok diseboet „al-cholifah" atawa „ami¬
roel-Moe'minin" at. „al-imamoel-a'dzom"
Koe eta pamarentah, manoesa kabeh
dipandang doeloer pet koe hinis (bapana
Adam, indoengna Hawwa). Eta doeloer¬
pabarentjaj djadi doea golongan: Moe'¬
min djeung Kafir. Golongan Moe'minin
koedoe ngabangoen djadi hidji oemat
anoe kalajeutanana djeung karapihanana
saperti sabadan, saawak, sanjawa, saka¬
ngeunah, sakanjeri. Golongan Kafirin,
koe eta pamarentah, estoe tjoekoep di¬
bere kaadilan anoe sampoerna.
Koemaha noengtoenna eta pamarentah
kana kamadjoean elmoe aherat djeung
kapinteran doenja? .... Teu koedoe
ditjaritakeun deui, tendjo bae toeh!...
djaman emasna elmoe djeung kapinteran
Islam.
Tah kitoe sipatna pamarentah Islam,
anoe i'timadna kana Qoerän dj. Soennah
Rosoeloelloh s.a.w., toeloej kana idjti¬
hadna „choelafa' rosjidin" (Aboebakar.
Oemar, Oesman djeung Ali) djeung noe¬
sabadana, satoengtoeng teu njoelajaan
kana „nas" djeung „idjma".
Dina pamarentah Islam, manoesa teu¬
diwidian njieun sjariat sakahajangna.
Tapi, dina oeroesan2 anoe sok robah2
noeroetkeun kaajaan tempat djeung dja¬
man, sarta koe „Sjari" (noe ngadamel
sjariat Islam) geus dipasrahkeun ka ahli
„sjoero" (permoesawaratan) anoe diping
pin koe „amiril-Moe'min" djeung koe¬
para „moedjtahidin" (ahli idjtihad). Tah
dina oeroesan-oeroesan noe kitoe mah
bisa dibadamikeun koe ahli „sjoero" dj.
imamna (amiroel-Moe'minin) koemaha
piislaheunana pikeun oemat.
Golongan Kafirin anoe aja di we¬
wengkon pamarentahan Islam, estoe di¬
bere kaadilan anoe katjida sampoernana:
teu dipaksa sina asoep Islam, teu di¬
beungbeuratan kawadjiban zakat, djihad
(perang sabil) d.s.b., ngan oekoer dimis¬
tikeun majar saroepa padjeg taoenan noe¬
enteng, diseboetna „djizjah" Ari hak2
kadoenjaanana disaroeakeun dj. Moeslim
(toe te nader W l ).
Koe atoeran zakat, bisa ditanggoeng


kaamanan antara kaom miskin djeung
kaom beunghar. Djeung koe ajana „hoe¬
doed" (hoekoemanana anoe maling, nga¬
begal, maehan, d.s.b.) anoe ditangtoekeun
koe Islam, djadi pohara koeatna kateng¬
treman djeung katartiban oemoem."
Hasan: „Ti iraha ngawitanana soerem
tjahaja karadjaan Islam teh?"
Djrg. Goeroe: „Djawabanana eta per¬
tanjaan aja dina djawaban pertanjaan
ieu: „Ti iraha mimitina leungit sipat2
pamarentahan Islam?" Djeung oelah
kaliroe, pamingpin pamarentah Islam teh
lain „radja" tapi „cholifah"
Hasan: „Katerangan ama tina hal Islam
kalintang pentingna, doegi ka aja djoro¬
djoj hajang tiasa ngartos kana kitaba
seratan oelama-oelama anoe laloehoeng
boedjangga2 anoe kawentar, soemawon¬
ten eta mah Qoerän sareng Hadis, ka¬
lintang koemedjotna hajang tiasa paham
kana basana."
Djrg. Goeroe: „Lamoen oedjang geus
bisa kitoe, tangtoe tambah jakin jen aga¬
ma Alloh geus sampoerna, teu koedoe
ditambahan atawa dikoerangan deui, soe¬
mawonna dirobah mah. Koe sabab eta,
kanabian teh geus ditoetoep koe kanabi
anana K. Nabi Moehammad s.a.w., nja
kitoe deui karosoelan geus anggeus koe¬
karosoelan andjeunna, sakoemaha noe¬
geus diterangkeun koe Qoerän djeung
Hadis.
Samboengeun


Toetoeran Tasaoef.


Samboengan A. M. No. 10.
Koe Al-Madani.


PANON.
Panon teh hidji anggahota, hidji ka¬
nimatan paparin Noe Maha Soetji, anoe
teu aja pihargaeunana tina koe aheng¬
ahengna. Sadjeroeun eta panon aja pi¬
rang2 rasiah Noe Maha Soetji noe teu
katepi koe harti, noe teu kahontal koe¬
akal, anoe noedoehkeun kana kabidjak¬
sanaan djeung kakawasaan noe ngada¬
melna. Toer eta panon dipaparinkeunana
ka oerang, henteu kalawan disoehoen¬
keun heula, sarta teu aja heula kaha¬
dean oerang, terhadep ka Andjeunna anoe
hak koedoe dipaparin kanimatan anoe
sakitoe loehoengna. Tapi G. Alloh ma¬
parinkeunana panon ka oerang teh, estoe
maloeloe koernia piwelas Andjeunna bae.
oedjoeg2 goebrag teu sakara-kara.
Sawareh tina kaahengan panon, di¬
hadja koe noe maparinna teh disimpen
dina tempat anoe legok nja eta kong¬
kolakna, maksoedna soepaja oelah kate¬
bak-teboek, kasoegang - sigeung. Sadja¬
bana ti eta disadiakeun ampeg pikeun
noeroeban eta panon dimana perloe, nja
eta biwirna; disadiakeun pangepoek bisi
aja roentah anoe asoep kana djero panon,
dimana aja kokotor anoe rek asoep,
boeroe2 ampigna noetoep, sarta pange¬
poekna ngeboetkeun eta kokotor soepaja
oelah asoep ka djero.
Panon teh teu paja moeka lila, teu
aja kaanginan sok babari toehoer, dina


toehoerna karasana peurih, sareukseuk,
koe sabab eta, disajagikeun koe Goesti
Alloh balong tjipanon anoe tjaina sala¬
wasna njerembih kana eta panon, sarta
njerembihna katjida sedengna, teu loba
teuing, teu saeutik teuing, tapi dengdeng
majeng saendengna. Eta balong tjipanon
doeka dimana ajana. Djalma noe teu¬
boga doea panon tjoekoep kahinaanana,
tjoekoep kamasakatanana.
Dina roeksakna panon, soesah ngomea¬
nana, lantaran teu aja bengkelna, dina
leungitna soesah ngagantina, lantaran teu¬
aja dagangan, sanadjan werat meuli koe¬
satangtoeng koedjoer.
Ana panon sakitoe ahengna, sakitoe
goenana, djeung sakitoe gedena kani¬
matanana, atoeh koedoe njaah kana pa¬
non teh, koedoe moelang tarima ka noe¬
maparinna, lantaran lamoen nimat teu
ditarimakeun sok leungit deui, ditjandak
deui koe noe Kagoengan.
Koemaha atoeh ari narimakeun kana
kanimatan?
Ari narimakeun kana kanimatan nja
eta, eta kanimatan teh koedoe dipake
salawasna kana barang anoe dianggo
karido koe noe maparinna, sarta didjaga
salawasna tina barang anoe dipikabentji
koe Andjeunna.
Ajeuna oerang nerangkeun tina naon
panon teh koedoe didjagana?
Panon koedoe didjagana tina opat
roepa poko: kahidji poma pisan dipake
nendjo ka awewe anoe lain mahrom,
lantaran nendjo ka awewe teh matak
ngahoedang kana sjahwat, anoe achirna
matak tiba kana bahja anoe leuwih
rongkah.
Timbalan K. Nabi s. a. w.


84
O


*
g G


a
Hartosna: „Ari nendjo kana ka¬
tegepan awewe teh, boh roepana,
boh dedeganana, eta djamparing
iblis anoe beunang ngaratjoenan.


Pikeun djalma anoe geus njoba mah,
siga kabina - bina djamparing meunang
ngaratjoenan teh, lantaran karasa, koe¬
maha njelesepna eta djamparing kana
hate, sabada ningal awewe noe soeroep
djeung lelemboetan, nepi ka lamoen
koerang2 pitoeloeng Noe Maha Agoeng
mah nja di dinja pisan njantongna pi¬
bahjaeun teh, sakoerang-koerangna matak
poegag kana milampah ibadah, atawa
matak bingbang dina djero milampahna,
teu bisa salse, teu bisa choesjoe, tapi
hate goepek dina noe katendjo tea bae.


Kadoea, sanadjan lain ka awewe, ari
kira2 matak ngahoedang sjahwat mah
oelah keneh bae ditendjokeun panon teh,
saperti nendjo lalaki anoe tegep (pikeun
djalma anoe sok bogoh ka lalaki deui),
lantaran anoe kitoe mah bisa djadi
achirna matak tiba kana kalakoean anoe
leuwih kedji ti batan zinah clogjakapa.
Teraskeuneun.

PANGOENINGA.


Pangersa dirg. Goenoeng Rosa.
Pangdeudeul parantos katampi kalajan
kabingahan noe teu aja hinggana; eusina
beuneur penting keur oemoem, moeng
teu tiasa kamoeat ajeuna, margi sesek
teuing, kapiheulaan koe noe langkoeng
pajoen. Insja Alloh, manawi dina no. 12.
Antos bae.
Pangersa djrg. abonne no. 1286 Wk.
Serat pasihan katampi pisan, Teu kin¬
ten asesena kana pangdjaring salira djoe¬
ragan kana montjorongna Islam, jaktos,
jaktos kedah kitoe. Malah bakating koe¬
tjotjog-tjotjogna, teras bae satampi serat
pasihan teh dilereskeun, dioeroeskeun,
dibadamikeun sareng noe kagoengan ka¬
kawasaan.
Boeahna seratan djoeragan teh, anoe
saenggal-enggalna bade ngadamel koeli
Tionghoa anoe pingaladenaneun noe¬
meuntjit babi.
Panoehoen moegi djoeragan kersa nga¬
noehoenkeun ka jang Agoeng, amal ma'¬
roef salira djoeragan berhasil besar.


Assalamoe'alaikoem w. w.


Pangkoer piwoelangna bapa ka baroe¬
dakna, anoe kabandoengan koe poen NN.
Kieu:


1e. „Baroedak bapa papatah, moeng¬
pang meungpeung maraneh masih la¬
leutik, dialadjar sing saroehoed, bisi djadi
tjara bapa, di bapa mah ajeuna kari
kadoehoeng, bongan teu daek diadjar,
keur leutik ngan resep oelin.
2e. Leuleugeur ari maneh mah, sing
enjaan kana dialadjar ngadji, peupeu¬
riheun ka noe djaoeh, lain bapa henteu
hajang, masantrenkeun ka maraneh ka¬
noe mashoer, ari palebah dinja mah
meureun maraneh ge ngarti.
3e. Tjing atoeh di noe deukeut mah,
kilangbara nepi ka djadi kiai, ngan oelah
nepi ka loepoet, lapoer teu bisa aksara,
sabab lamoen kana aksara teu wawoeh,
eta pohara bodona, kaseboet golongan
roegi.
4e. Anoe matak bapa nitah, sabab
bapa eta noe boga wadjib, marentah
njaliar elmoe, moen teu nitah teh doraka,
eta kitoe noe didawoehkeun koe Rosoel,
moega oerang masing iman, sabab Rosoel
sifat sidik.
5e. Sangeukna mah poegoeh pisan
waktoe bapa keur leutik dititah ngadji,
ka sepoeh teu daek noeroet, ajeuna ka¬
rasana mah, awak bapa katjida bodo
baliloe, tjing atoeh di maraneh mah,
kana ngadji sing tarigin.
6e. Sabab kitoe soekoer pisan, di
maraneh geus diadjar ti leuleutik, poma¬
pisan sing taroehoe, oelah katerap bo¬
senan, geura ambah agama Islam noe
loehoeng, masing nepi ka djoetjoengna,
boeat bekel lahir batin.


7e. Tapi ari enjana mah, lain woeng¬
koel ka baroedak noe laleutik, nadjar
noe geus kolot ripoeh, eta saroea wa¬
djibna, dialadjar kana ngadji roepa el¬
moe, tjindekna ka kabeh Islam, kolot
boedak menak koering
8e. Saoer sahidji sahabat, kaoela mah
mani weleh henteu ngarti, moen djalma
teu njiar elmoe, deui reudjeung sabalikna,
pikeun djalma noe getol tolaboel ilmoe
djaoeh tina karoegian, balik oentoeng
lahir batin.
9e. Anoe matak wadjib tolab, sabab
amal djaoeh tina bisa djadi, lamoen hen¬
teu reudjeung elmoe, tangtoena djadi ga¬
plahna, nadjan getol kana ibadah nga¬
doekdoek, eta mo aja goenana, koe
lbnoe Roeslan diwarti.
10e. Oelah njeboetkeun teu bisa, dina
eukeur oerang dialadjar ngadji, moen
tatjan moeloehan tahoen, kitoe saoer
lbnoe Hadjar, andjeunna ge diadjar pat¬
poeloeh tahoen, tina teu aja bosenna
nepikeun ka djadi 'alim.
11e. Ari anoe mimitina, diadji teh
heulakeun elmoe agoid, teroes figih
djeung tasawoef, masing nepi ka ngar¬
tina, sanggeus ngarti oerang koedoe te¬
roes madjoe, kana elmoe noe sedjenna,
kaja parabot djeung tafsir.
12e. Sakitoe bapa papatah, pek tja¬
tetkeun koe maraneh dina ati, ingetkeun
saoemoer - oemoer, reudjeung prak nga¬
malkeunana, didoakeun maraneh sing
hasil maksoed, moegi Alloh ngaidjabah
saralamet lahir batin.
TAMMAT.
Moegi manfa'at. Alfatihah. Amin.
Wassalam noe dloif NN.


KAHARDJAAN.


Dina madjallah Pereconomian Ra'jat
Januari 1939 no 1 noe dipedalkeun ti
Departement van Economische zaken, aja
artikel pasal paoesahaan tina
kalapa, noe djadi sala-sawios paoe¬
sahaan loeloegoe pikeun tatali hoerip di
oerang. Dina Perec. Ra'jat teh maparin
pamandangan pikeun ichtijar sakadar nga¬
madjengkeun eta paoesahaan, babakoena
koe djalan koperasi
Diterangkeun wireh harga kalapa ata¬
napi kopra teh sanes tergantoeng tina
rea atanapi saeutikna kalapa woengkoel
tapi oge tina sedjen2 barang dagangan
noe ngandoeng gemoek (minjak) tjara
kalapa. Koe sabab eta kalapa woengkoel
teu bisaeun ngobah harga di pasar doe¬
nja. Djadi hese pisan pikeun milari ka¬
madjengan dina ieu paoesahaan teh ka¬
lawan hajang ngarobah harga di pasar
doenja mah. Ngan bisa oge sakadar aja
kaoentoengan saeutik-eutikeun koe di¬
ichtijaran dina djalaning dagang kalapa
(kopra) di dieu bae.
Sanaos harga kalapa (kopra) nepi ka¬
..... ditoena mah aja oge meueusan,
tapi noe katampi koe bapa tani mah...
sakitoe tea bae, margina eta antawis
noe kagoengan kebon kalapa sareng pa¬
brik minjak atanapi exporteur2 di kota


ageung teh rea tusschenhandelaar, tegesna
tangkoelak2 sareng soedagar2 handap eng¬
goning tatalepa ngadjalankeun kalapa
(kopra) tea.
Satiap tusschenhandelaar njandak ka¬
oentoengan ..... noe tangtos sabage
boeroehan gawena. Sanadjan saoerang¬
na njandak saeutik2, atoeh boeboehan
rea oerangna, nja aja oge perelekna meu¬
eusan moen digoendoekkeun mah.
Oepami bapa2 tani ichtijar soepaja
djoeal - beuli kalapa (kopra) teh atoeh
teroes bae ka pabrik minjak atawa ka¬
exporteur, meureun eta perelek teh bisa
katampi koe pribadosna. Akalna koedoe
ngahidji njieun koperasi. Ngan sesahna
eta noe karagoengan kalapa teh sok ka¬
beungkeut kalawan hoetang voorschot
koe tusschenhandelaar tea. Soeal eta ti¬
asa dibereskeun koe Dienst der schuld¬
bevrijding di Dep. van Econ, zaken ke¬
neh, asal bapa-bapa tani geus ngahidji
ngadegkeun koperasi tea. Kalawan pi¬
toedoehna Dep. van Econ, zaken tiasa
diatoer hal koperasina sareng voorschotna,
artos pangaboetoeh bapa tani tea¬
Paosna pasal ieu baris ditoengtoet di¬
dadarkeun dina A. M.2 saparantos ieu.
Soegri noe karagoengan kebon kalapa
perjogi ngoeninga, kedah maos rada
enja2, Noe teu atjan kagoengan A. M.
perjogi enggal lebet abonne soepados
jasa maos sareng ngamanah-manah ka¬
lawan tengtrem hal kamadjengan paoe¬
sahaan kalapa tah.


Samboengan A. M. No. 10.


SOLAT DJOEM'AH.
Kaoenggel dina kitab tanwiroelgoeloeb
djoemlah teh lebaranana para Moe'minin,
djeung poe anoe moelja anoe ditangtoe¬
keun pikeun oematna Kangdjeng Nabi
Moehammad s. a. w. Dina poe eta Rob¬
boelalamin ngersakeun ngamerdikakeun
genep ratoes djalma tina seuneu naraka.
Saha2 anoe maot dina poe Djoemlah
dipasihan gandjaran anoe mapakan kana
gandjaranana anoe mati sjahid kalawan
didjaga tina fitnahna koeboer.
Demi diperdoekeunana solat djoemlah
di Mekkah wengian isro. Eta solat leu¬
wih afdol ti antero solat; hidji kanimatan
anoe dipasihkeun koe Alloh Ta'ala ka¬
para Moe'minin, lantaran poe eta An¬
djeunna njipoeh dosa2 Koe sabab eta
poma pisan solat djoemlah teh koe oerang
rek ditinggal atawa dilalaworakeun.
Dawoehan Alloh Ta'ala dina Al-Qoer¬
anoelkarim:

Soendana kinten2 kieu: „He! sakabeh
anoe ariman! lamoen geus ngada¬
renge adzan pangadjak solat djoemlah
djoeng arindit, taringgal djoedjoealan
mah. Lamoen maraneh njaraho mah,
jen solat djoemlah teh pohara aloesna
atoeh koedoe diparigawe. Dimana
geus salse djig arindit neangan ridjki
tina koerniana Alloh, tapi koedoe
bari aringet ka Alloh, sangkan ba¬
ragdja."
Dawoehan Rosoeloelloh s. a. w.


4de de poelan di d


soesakil geestallah) dalah


Soendana: „Saha2 anoe ninggal tiloe
kali solat djoemlah henteu kalawan
oedzoer, tinangtoe ditoeliskeun dina
golongan djalma2 anoe moenafig."
Dawoehanana deui:


(dan de Tua) als de
„Saha2 anoe ninggal tiloe kali
solat djoemlah karana ngalalawora¬
keun kana eta djoemlah tea, tinang¬
toe ditjap koe Alloh Ta'ala dina
hatena, diteuaskeun."
Kaoenggel dina kitab Zoebad
*
 
lpen optille glaslols
„Saenjana pandjaoeh-djaoehna ha¬
te djalma tina rohmat Pangeran,
nja eta anoe teu narima kana pi¬
woeroek."


HOEKOEMNA SOLAT DJOEMAH.
Solat djoemlah teh hoekoemna perdoe¬
aen, ka saban2 djalma moekallaf, lalaki,
merdika, tjageur toer moestaotin (henteu
aja di panjabaan). Henteu wadjib djoem¬
lah ka boedak anoe tjan baleg, ka awewe,
ka noe gelo, ka noe gering, ka anoe
keur njaba djeung ka djalma beulian
(abid). Demi anoe lolong mah goeman¬
toeng kana ajana anoe noengtoen, lamoen


katimbang henteu berbahaja sanadjan
euweuh anoe noengtoen, eta wadjib
djoemlah ka pribadina.
Djalma anoe aja di hidji lemboer noe¬
teu ngadegkeun djoemlah koe lantaran
teu tinemoe sjaratna kalawan teu nga¬
denge panjeloek atawa adan ti kota at.
ti lemboer anoe aja djoema'ahan. Nja¬
kitoe deui henteu wadjib ka anoe wa¬
loerat di djalanna koe lantaran hoedjan
gede anoe ngariboegkeun kana badjoena,
djeung ka anoe boga ahli gering sakira¬
kira lamoen ditinggal tangtoe teu aja
noe ngoeroes, atawa deukeut kana adjal¬
na. Djaba ti eta djoemlah teh teu wadjib
ka anoe melang kana awakna pribadi
atawa kana bandana, sakira-kira lamoen
indit ka masdjid tinemoe dj. kabahlaan.
Djalma anoe teu boga kawadjiban
djoemlah, sanadjan aja di masigit, hen¬
teu wadjib solatna djoemlah, iwal anoe
gering djeung anoe oedzoer koe lantaran
hoedjan tea, karana ieu mah teu wa¬
djibna teh lantaran waloerat tea, ari
geus hadir mah teu aja masjakat.
(Teraskeuneun)
C I.


Anoe dagang, dipoerba koe oentoeng
djeung roegi; anoe tani, diwisesa koe¬
tjoekoel djeung nangkeup dengkoel; anoe
koeli, diroengkoep koe dibenoem djeung
ditoendoeng. Kitoe hoekoemna moeng¬
goeh noe oesaha.
Tjing, tjing, tjing, tegoeh sing djetoe.
Koemaha ari paoesahaan Aboeja ing da¬
lem faabriek? Naha aja oentoengna?
Naha aja tjoekoelna djeung naha aja dibe¬
noemna?
Dagang .... lain Aboeja mah tani
.... lain Aboeja mah; koeli ... sanes
Aboeja mah. Hoekoemna, paoesahaan
Aboeja mah teu hoeloean djeung teu
boentoetan. Taloeng - taloeng tjarangka
roentah, ari dipikir djero- djero mah.
Noe teu sedep doenoengan, dipitjeun ka¬
na tjarangka. Sanadjan ngeunah, ari koe¬
doenoengan geus teu kapatoeanganan
mah, leos kana tjarangka. Alhasil, alfait,
al-amis, al-leueur, alhaseum, ngamoeara
dina tjarangka roentah.
Ana kitoe Aboeja mah, aja roegi euweuh
oentoeng; aja pait euweuh amis; aja
farentah euweuh foeloes. Saksina...

anak intjoe gawena ngan ngoetiplak ka¬
noe djadi kolot teh. Geura, ieu di han¬
dap geus djol deui bae order teh,
kieu oenina:
Kapajoeneun kersa¬
Aboeja hing fabriek.
S. H.
leu poetoe noe mawi ngintoenkeun
serat teu aja sanes njanggakeun kawi¬
loedjengan, noehoen Aboeja ajeuna
mah parantos kagoengan podium pa¬
ranti tjalik anoe soeroep sareng legeg
Aboeja bari majoenan fabriek.
Sajaktosna poetoe teh Boeja nga¬
roemaoskeun pisan ageung dosa nja¬
eta sok ngarempak tjegahan sjara, enz.
Koe margi eta teu aja sanes noe¬
mawi njaloeoeh ka Aboeja wirehing
Aboeja djanten sesepoeh tangtos pa¬
rantos legok tapak genteng kadek, poe¬
toe teh bade njoehoenkeun babarana¬
na sareng sjarat-sjaratna nobatan dosa
ageung, sareng koemaha prak-praka¬
nana, waktosna wajah koemaha, naha
siang naha wengi.
Moegi Aboeja maparin katrangan
anoe paos dina A. M. soepados kaaos
koe oemoem, sakalian sareng oesollina
koemaha ?
Sateu atjanna poetoe timpah sewoe¬
noehoen.
Hoermat poetoe
Langganan no. 2760
Tjisandawoet.
Tah kitoe boektina teh.
Poegoeh ari pokpokan mah pohara, be¬
resna, pohara diplomaatna, toe¬
maros sagala, tjenah, da ka kolot, njoe¬
hoenkeun dioboran tjenah, da koe kolot.
Poegoeh2 geus njaraho sarerea oge, Aboeja
mah boga oge obor tara matak tjaang ka¬
batoer, da sepesial paranti ngobor
beloet di sawah.
Tjohagna soerat mah, nitah maloeloe,
lantaran batinna mah geus maphoem sa¬
kabeh seke-seler oge, jen Aboeja teh
„leuleus awakna sok kale¬
pasan. Da ari toemaros mah oelah
ka tjoepat genep, koedoe ka moentjang
gendoel, tjara saehoena Aboeja. Tapakna
.... Aboeja mah ledoeg tjara oeroet
moending diadoe; kadekna ... tjatjag
nangkaeun, da teu toeman. Ari kabisa,
patoemanan, loenggoer-langgar, loedat¬
ledot, sjarana sok ditjotjoo. Teu kaop
bongoh, teu paja balangah batoer, ge¬
prak bae diteumbrag sjara teh, asal bo¬
ga keur tjoengtjat - tjingtjetna baeeee.
Estoening rejod iman Aboeja mah,
teu tjara kagoengan adjengan. Soesoer,
soesoer....., tasbe, tasbe
.... 
ngan oekoer toenggoe sakoe djeung pe¬
sak; soegan teh koekoepoe moentir, si¬
horeng sirama-rama.
Hemh, Aboeja teh bet hajang seuri¬
poenar; poegoeh-poegoeh Aboeja toe¬
kang ngabadjong dosa, bet ditanja sar¬
silah tobat, poegoeh wee „padjiin-djiin"
saoer oestad mah. Ari ka Aboeja mah,
koedoe ngadjak parebo-rebo dosa, atoeh!
Si Agoes Tjisandawoet geus njaho dj.
geus inget kana dosa, eta teh geus pirang2

oentoeng, geus pirang-pirang hikmat, tjek
Aboeja mah. Sabab ka Aboeja djadi tjiri,
jen si Agoes Tjisandawoet njaho di ha¬
de, njaho di ngabdi, da Aboeja mah
loepoet eta teh. Ana si Agoes geus bisa
ngabedakeun dosa djeung ngawoela, ha¬
de djeung goreng, atoeh si Agoes teh
„iman" ka Toehan rawoeh ka Rosoel.
Si Agoes geus terang mana amar ma¬
na nahi, mana parentahan mana tje¬
gahan.
Booo, amboeoeoe, Agoes, geus pirang2
daradjat eta teh, daradjat pikabitaeun
Aboeja, Aboeja koedoe dibere metjing.
Ari iman tea Agoes, bisi si Agoes teu
terang, saoer saehoena Aboeja, eta teh
tjahaja ma'rifat ka Alloh, anoe njaangan
kana hate. Hate si Agoes djadi ngebrak
tjara tanggal poernama, anoe bakal nga¬
moedi napsoe, mana noe matak salamet
fiddoen-ja walachiroh, mana noe henteu.
Tangtoe anoe ti heula, noe koe si Agoes
bakal ditjokot teh, lain?! Lamoen geus
njaho kitoe, meureun waktoe hate si¬
Agoes keur tatjan kasorotan koe iman,
hartina keur poek mongkleng boetaradjin
keneh, sarta toenggoel diparoed tjatang
diroempak, hajang dikoembah, diberesi¬
han; enja? !
Bener Agoes, bener koedoe kitoe. Pek
geura kalantang tjara njeuseuh toekang
minatoe. Engke dimana anoe si Agoes
geus dilitjin, anoe Aboeja pangnjeu¬
seuhkeun, nja!
Ari njeuseuhna, saoer doenoengan
Aboeja, koedoe make tiloe roepa saboen¬
tjap-djempol :
Nomer satoe, sanggeus si Agoes inget
jen anoe dilampahkeun teh dosa, tjok¬
tjrok koe „saboen-handjakal" handjakal
anoe toelen, oelah lamo dina biwir, koe¬
doe teroes nepi kana kolboe; geuning
ari asli mah, nepi ka bidjil tjipanon ari
kadoehoeng teh.
Nomer kadoea, toeloej seuseuhan teh
kalantang make saboen - kapok, kapok
moal deui-deui milampah dosa; njoem¬
pahan sorangan, tapi kade oelah soem¬
pah-maoeng-toetoel, teu kaop bongoh.
Nomer katiloe, dosa noe geus kalako¬
nan, koedoe teboesan koe ibadah, boh
koe ngagedekeun solat pasoenatan, boh
koe dzikir, boh koe naon bae, dibarengan
koe doela njoehoenkeun dileboer dosa.
Oetamana, dimana-mana rek sare, koe¬
doe inget2 mana kalakoean noe hade
mana noe goreng. Deker kadinjah lam¬
pahkeun noe tiloe perkara teh. Ari geus
hasil, Aboeja metjing tea.

Di nagri Walanda aja hidji pakoem¬
poelan — tjek Java Bode mah — anoe
toedjoeanana kana ngalontjerkeunk
talak soepaja oelah pageuh teuing tjara
ajeuna, lantaran sakitoe kawadoe¬
ratanana karasana koe noe laki rabi,
dimana karasa pohara perloena pipisahan
djeung noe djadi pamadjikan atawa sa¬
laki, sedeng koe wet kabina-bina dipa¬
geuhanana (disoesahkeunana).
Eta pakoempoelan ajeuna geus njang¬
gakeun pirang2 lijst ka Minister van
Justitie di Den Haag, anoe dieusi 11017
tanda, sarta noedoehkeun kamoepakata¬
nana kana rekesna ieu pakoempoelan
anoe diasongkeun ka pamarentah dina
tanggal 22 November 1938.
Koe eta pakoempoelan teh disoehoen¬
keun ka pamarentah, soepaja dina wet
ditambahan kalonggaranana pikeun noe¬
pipisahan:
Kahidji, dimana salasaoerang, boh noe¬
djadi salaki atawa pamadjikan, meu¬
nang panjakit owah anoe moal tja¬
geur deui.
Kadoea, ngarobah atoeran papisah medja
djeung randjang — lantaran di Wa¬
landa mah aja „bertjere tempat-tidoen
djeung medja" tea Red. — soepaja
dipaparin kalonggaran, dimana geus
tiloe taoen kikitoeanana, salasaoerang
meunang netepkeun pepegatanana,
oelah aja bangbaloeh (kawadjiban)
naon2.


Pohara Poedjieunana.
Selenting bawaning angin, kolepat ba¬
waning kilat, aja bedja anoe kabina¬
bina pertjajaeunana, madjar maneh loe¬
loegoe2 pangoeroes kaoem Tjiandjoer,
sarta tangtoe kalawan idinanana noe¬
djadi pangolah nagara, ajeuna keur ih¬
tiar djeung babadamian, sangkan masdjid
agoeng beuki tambah narik napsoe kana
ibadah:
Kahidji, panerangan di djero masdjid
rek ditambahan soepaja beuki tambah
tjaangna; nepi ka matak betah anoe
solat djeung itikap.
Kadoea, tjai di koelah rek diatoer soe¬
paja tambah kabersihanana, djeung ma¬
jengna tjai. Tina kokotjoran ti girangna
rek make panjaringan anoe sakira-kira
matak ngabersihkeun.
Katiloe, pikeun anoe abdasna toeman
koe tjai leiding atawa tjai soemoer anoe


beresih djeung herang, sapoe-poena ba¬
kal disadiakeun doea bak gede tjai lei¬
ding anoe eusina kira2 saratoes blek,
sarta katimbang tjoekoep pikeun noe¬
lima ratoes noe abdas, asal nganggona
arati-ati, lantaran tjai beunang meuli tea.
Dina eta bak aja 5 kran (pantjoeran).
Kaopat, kabersihan di pakarangan, di
pamandian2 soemawonna di djero mas¬
djid bakal diatoer reudjeung dioeroes
soepaja beuki tambah2 kanetjisanana.
Kana langkah anoe sakitoe poedjieu¬
nana Al-Moe'min ngahatoerkeun kawi¬
loedjengan anoe maha besar, sarta moega
tereh2 kaboektianana.
Soenan Anjar.
Dina tanggal 10 Maart '39 poe Djoe¬
maah poekoel 11, Soenan anjar, Pangeran
Hangabehi, geus hadir di kagoepernoeran,
sarta ditoengkoelan koe gegeden2 Solo,
pikeun nawis roepa2 perdjangdjian tea.
Dina eta pasamoan koe noe djadi loe¬
loegoe (Goepernoer) diembarkeun jen
P. Hangabehi koe Sri Maha Radja Wa¬
landa, geus diangkat ngagadang karaton
Solo ngaganti noe djadi rama.
Demi P. Hangabehi teh, noeroetkeun
Pamandangan mah, nja eta poetra Soe¬
nan soeargi ti garwa „ampejan" lain
ti padmi. Iboena Rd. Ajoe Handojo¬
retno. Dibabarkeunana dina tanggal 1
Februari 1886; djenenganana keur moe¬
rangkalih R. Mas Ontoseno.
Samemeh ageung mah dioeroes di ka¬
raton bae, sakola Djawa handap, toeloej
sakola Walanda, malah pikeun sakabeh
para poetra poetoe ngangkat hidji goe¬
roe Walanda. Paladjaran kadjawenna
mah koe ramana koe andjeun.
Dina keur moerangkalihna, teu pati
sakoemaha diasihna koe noe djadi rama,
henteu tjara ka poetra-poetra noe sanes.
Koe sabab eta andjeunna pohara pe¬
rihna, sarta damelna ti joeswa 12 tahoen
ngan tapa bae; oenggal penting, ti sa¬
memeh diangkat kana „prins" mah, si¬
ramna sok di Bengawan Solo bae ha¬
reupeun pasanggrahan Langenhardjo:
Oerang Solo mah geus teu bireuk deui
jen Rd. Mas Ontoseno teh ahli tapa,
sarta sok kaparanggih liar tengah peu¬
ting keur meudjeuhna djemplang-djem¬
pling.
Dina joeswa 25 tahoen andjeunna ka¬
goengan garwa ka saderek misan, Rd.
Adjeng Marijati sarta kagoengan poetra
5, noe aja opat. Barang ieu garwa
poepoes dina taoen 1920, heuleut opat
taoen nja eta taoen 1924, garwa pad¬
mian deui ka Rd. A. Koes Sapariah sarta
kagoengan poetra 3. Kadjaba ti padmi
oge, Kdj. Soenan teh kagoengan deui
garwa ampean, sarta poetraan ti dieu
oge 6 siki. Djadi djoemblah para poe¬
trana kakara 11 oerang.
Gelaranana Kdj. Soenan anjar teh tjara
ramana bae, nja eta: Soesoenan Pakoe
Boeono Senopati Ingngalogo Abdoerrah¬
man Sajjidin Panatagama ingkang kaping
XI ing Soerakarta Adiningrat.
.

Boepati diontjlah.
Java Bode meunang bedja oepisil ti
Bogor, anoe ngoearkeun jen Boepati Ma¬
gelang R. A. A. Danoesoegondo lantaran
kakoesoetan tina perkara kaoeangan tea
dilepas tina kapangkatanana.
leu ontjlahan teu atjan ditetepkeun
dengen hormat atawa denesna, roepana
ngadagoan heula boeahna papariksaan
Pangdjaga Oeang
Sarehna kaajeunakeun kanjahoan loba
pakoetjroetan tina hal kaoeangan di ka¬
langan para boepati, noeroetkeun bedja
tjarita, pamarentah agoeng keur ngoelik
piakaleunana pikeun njegah napsoe nga¬
gampang kana titipan. Noe pangheula¬
heulana kamanah, saoedjaring bedja teh,
nja eta doeit anoe lain tanggoengan pa¬
marentah, tjara model doeit kabogana
desa-desa, oelah dioeroes atawa oelah
diwengkoe koe kakawasaan para boepati,
tapi dioeroes koe hidji badan atawa hi¬
dji kapala anoe bisa kakontroleu oenggal
oesik. Djaba ti doeit desa oge, loba deui
doeit2 atawa fondsen anoe sok biasa
djadi tjekelanana eta para boepati.
Moedah-moedahan koe djalan panga¬
toeran noe bakal diajakeun koe noe djadi
pamarentahan bisa ngadjaring kaloeng¬
goehanana noe njarepeng pangkat tinggi,
tina roepa2 moesibat sarsilah oeang.
— O —
Gerakan doenja.
Lamoen oerang matja roepa-roepa
bedja ti Eropa-koelon dj. Eropa-tengah
sidik ieu Karadjaan-karadjaan teh sa¬
djeroning sepi tina peperangan teh, dina
batinna keur meudjeuhna pada taki-tak
pada tjaringtjing, bisi nepi ka koedoe
pada ngadoe tjongo pedang, tjongo ma¬
riem. Boektina oedagan Inggris ajeuna,
teu aja lian kadjaba ti balatantara laoetan
koedoe djadi pangkoeat-koeatna sadoe¬
nja, malah ajeuna keur njieun tiloe kapal
perang anoe tanagana rohaka. Noe di¬
palar teu aja lian, ngan soepaja Duitsch¬
land oelah keras teuing aksina menta
djadjahan.
Koe ieu aksi, Duitschland teu tjitji¬
ngeun, tapi soesoembar djeung ngoedag,
soepaja balatantara oedara di Duitsch¬
land pangdjempol - djempolna sadoenja
oelah kasaroeaan koe noe lian. Noe¬
dipalar ora lian kadjaba ti soepaja ak¬
sina menta koloni tetep matak gigis anoe
lian.
Italie teu tjitjingeun tjatjawis, ngoem¬
poel-ngoempoel serdadoe, sarta njieun
panggilan ka sakoer oerang Italie noe¬
aja di nagara loear. Ti Paris geus 1000
oerang Italie noe meunang panggilan.
Noe djadi maksoedna, ngaherong njieun
patjektjokan djeung Paris tina perkara
tanah djadjahan noe aja di Afrika kalen
(tanah Tunis) tea. Frankrijk ngagedean
bahroeting perdjagaan deffensie perang
pikeun ngajonan tatahar Italie, sarta geus
soesoembar, sanadjan satoendjang beasi
taja petana aja djadjahan anoe dipas¬


rahkeun, anging ti dibeuli koe getih
heula.
Peperangan sadoeloer di Spanje nepi
ka minggoe ieu teu atjan rengse pisan
lantaran loba gegeden2 perang anoe ka¬
pala batoe, hajang perang nepi ka djoe¬
tjoengna. Ti Presidenna nepi ka minis¬
ter-ministerna noe kamari ieu, ajeuna
geus diganti koe noe anjar, njieun tanaga
baroe pikeun ngalawan Djendral-Franco
Di lingkoengan repoeblik geus djoel-djol
anoe baha ka pamarentahna, njieun ta¬
ladjak barontak, nepi ka repoeblik koedoe
ngalawanan doea pihak, nja eta pihak
Djendral-Franco djeung noe baha. Balada
Franco keur meudjeuhna hiboet ngorojok
repoeblik djeung ngomean nagara-nagara
noe geus raroeksak. Sakabeh karadjaan2
sadoenja geus ngangken kana paparen¬
tahanana Djendral-Franco.
Ti dieu madjoe ngetan, oerang pa¬
panggih djeung mas-alah Palestina. Beu¬
ki dieu, beuki tambah kariboetanana,
lantaran geus pada tembong kahajangna
ti oenggal2 pehak dina koempoelan me¬
dja-boeleud di London, ti antara wawa¬
kil Arab djeung Jahoedi. Di dieu ka¬
njahoan kakoekoehanana oerang Jahoedi
soepaja Palestina djadi lemah tjaina. Lain
bae Jahoedi noe aja di Palestina, tapi
di sakoeliah doenja pada ngabantoe kana
ieu aksi, sarta noe bangsa kapala-panas
mah dibarengan koe bari njieun kari¬
boetan di Palestina, nepi ka noe djadi
korban geus mangpirang-pirang.
Ti pihak Arab dja arang-iringna meu¬
eusan, nja eta rek masrahkeun sapara¬
patna pikeun koloni Jahoedi anoe koe¬
doe aja dina bawahan Arab, tapi ajeuna
pisan Palestina koedoe merdikana. Moefti
Besar Palestina keur pada nganasihat
koe gegeden Mesir soepaja boeroe-boeroe
moelih ka tempatna, soepaja dimana be¬
res babadamian, toeloeja ngawasa di sa¬
Palestina.
Gandhi, leider - besar kaom Hindoe
keur ngabantah pamarentahan kasoeltanan
Raikot, soepaja paparentahan di ieu ka¬
radjaan dirobah noeroetkeun prostelanana
Mahatma Gandhi. Ngalawanna lain koe¬
pakarang, tapi koe poeasa mati - geni,
sarta dimimitian ti tanggal 3 Maart. An¬
djeunna djangdji, lamoen teu dikaboel¬
keun pamoendoetna, poeasana rek nepi
ka maot.
Ari garwana ieu leider-Besar keur aja 
di pangboeian lantaran miloe tjampoer¬
baoer, ngapalaan noe barontak. leu istri
geus dibedjaan koe tjarogena tina mi¬
mitina poeasa.
Koe lantaran noe keur poeasana Leider¬
Besar, atoeh di sadoenja goedjroedna
oge, malah pamarentahan Inggris rek
ihtiar soepaja poeasana eureun, sarta aja
babadamian antara Soeltan dj. Mahatma.
Di Laoetan-tedoeh, harenghengna tetep
sakoemaha noe enggeus2, perang tjam¬
poeh saoemoer-oemoer antara Tiongkok¬
Djepang. Tiongkok metakeun ngagorela,
sedeng Djepang ngawang2, soebat-sabet,
djebrad-djebrod lir ibarat Gatot-Katja,
malah henteu langka anoe keuna koe¬
bom Djepang. Kamari ieu aja protest ti
Inggris dj. Amerika, lantaran aja tjang¬
kinganana djeung barangna anoe diroek¬


sak koe bom, tapi gantjang Djepang nga¬
koena kakaliroean, sarta sanggoep nga¬
ganti paroeroegi. Tapi dasar Djepang,
ari raj poe deui mah, beledag deui bae,
tjara noe ngahadja njieun kakaliroean.
Noeroetkeun bedja-bedja kawat anoe
kaoearkeun ajeuna, ngawawarkeun jen
Mahatma Gandi, leider-besar, saoemna
teh ngan 4 poë, lantaran koe ihtiarna noe¬
ngoeroeskeun sakapalajna teh koe Sultan
Raikot dikaboelkeun.
Toeh! da kitoe ari ketakna leider-besar
mah, teu tjara noe biasa, sanadjan poe¬
asa sawindoe oge, boa moal aja noe¬
ngawaro.
Di Europa tengah geus ger deui tjam¬
poeh riboet, oerang Slowaki em¬
boeng anoet ka Tsjecho noe njekel
kakawasaan di karadjaan Tsjecho-Slowa¬
ki, pasesaan Duitschland tea. Dina wak¬
toe ajeuna geus rek ger perang sadoeloer,
malah geus katiloe poe ajeuna riboetna
teh. Minister2 kaom Slowaki geus dile¬
pasan djeung ditangkepan, gegeden2 noe¬
sedjenna sakoer noe disangka ngaloeloe¬
goean barontak geus dikereman; anoe
tjilaka, anoe misan geus rosa.
Rea pisan bedja noe ngawawarkeun
madjar Djago-Hitler aja di satoekangeun
Slowaki (anoe hengker).
Koemaha pibaloekareunana teu atjan
aja noe bisa negoeh, ngan noe poegoeh
matak hariwang, tjenah.
— O —
Soesoe Tjiandjoer.

